બાધા આખડી કરીને જન્મેલ છોકરું પહેલી વાર પપ્પા કે મમ્મા બોલે તો ઘરમાં ઉજવણીઓ થતી જોવા મળે છે. એ અલગ વાત છે કે પછી વરસ બે વરસમાં એ ઉજવણી કરનાર લોકો જ ‘ચૂપ રહીશ થોડી વાર’, એવી ખીજાઈ ને બોલતા જોવા મળે છે. પહેલા લોકો ક્રિકેટની ટેસ્ટમેચની કોમેન્ટરી સાંભળવા પાંચ દિવસ વજનદાર ટ્રાન્ઝીસ્ટર રેડિયો સાઈકલ પર ભરાવીને ફરતાં હતાં, પણ હવે તો એટલી બધી મેચ રમાય છે કે ખુદ ભારતીય ટીમનો કેપ્ટન વર્લ્ડ કપની શરૂઆત પહેલા થાકી ગયાં હોવાના નિવેદનો કરે છે. તો પછી પ્રજાને આ મેચનો ઉન્માદ કેટલો હોય ?